Les mots wallons de Guy Fontaine

Les mots wallons de Guy Fontaine (riwalnijhåve Les mots walons Gui Fontinne), c' est ene rîlêye di cénk lives sicrîts pa Gui Fontinne, a pårti d' emissions radio (RTBF Lidje) k' il edvinta lu-minme.

Il ont stî eplaidîs ås Edicions Dricot, a Lidje.

Côde e Wiccionaire : SpE3 (loukîz a : Djivêye des lives di ratourneures et spots walons).

 Dates et referinces 
 tôme I: 1996, ISBN 2-87095-188-4
 tôme II: 1997, ISBN 2-87095-203-1
 tôme III: 1998, ISBN 2-87095-217-1
 tôme IV: 1999, ISBN 2-87095-230-9

 Mwaissès splikêyes 
Tchaeke «mot» saye d' espliker on spot ou ene ratourneure do walon.

Divins tchaeke live, n a on cint d' mots walon. N a cénk ou shijh sfwaits lives.

Les deus cints prumîs spots ont stî eredjistré so stroete plake. Sacwants sont schoûtåves so les fis.

 Emantchaedje d' on mot 
Tchaeke «mot», c' est on diyalogue inte on walon-cåzant (Gui Fontinne lu-minme dins l' emission), et ene francès-cåzante ki cnoxhe les mots walons.

Li walon-djåzant va, å cmince, dire li spot «tot nou». Li cmere va ratourner mot po mot, et vey k' ele n' î comprind diåle di rén.

Va shuve ene bate di dvize, la ki l' esplikeu toûne åtoû d' l' esplikêye, po ki l' francès-cåzante discovere tote seule li sinifiance do spot.


 Fråzes do live rissiervowes dins l' Wiccionaire
 Djivêye do prumî cint (tites), sacwants estant schoûtåves
 Prezintaedje do tôme I
 Djivêye des do l° 201 a 300, sacwants estant schoûtåves

Categoreye:Emissions e walon
Categoreye:Lives di spots walons
Mots walons
Mots walons